Olimpiese Winterspele 2026

Die **Olimpiese Winterspele 2026** (Italiaans: *Olimpiadi invernali del 2026*), amptelik bekend as die **XXVste Olimpiese Winterspele**, is tussen 6 en 22 Februarie 2026 in Milaan en Cortina d'Ampezzo, Italië, aangebied.

duimnael|links|Olimpiese medaljes is op die Piazza del Duomo van Milaan oorhandig
Dit was ná die Olimpiese Winterspele van 1956 in Cortina d'Ampezzo en die Olimpiese Winterspele van 2006 in Turyn die derde wat in Italië gehou is. In die Italiaanse hoofstad Rome is ook die Olimpiese Somerspele van 1960 beslis. Dit was die eerste Olimpiese Winterspele met twee amptelike gasheerstede.

Die openingseremonie het in San Siro van Milaan plaasgevind, terwyl die sluitingseremonie op die Verona Arena van Verona gehou is. Soos gebruiklik het die lande in alfabetiese volgorde die stadion ingestap met Griekeland die eerste en die gasheer Italië die laaste, maar aangesien die plaaslike taal Italiaans is, is dié taal se alfabet gebruik om die volgorde te bepaal. Die spanne van Benin, Guinee-Bissau en die Verenigde Arabiese Emirate het vir die eerste keer aan Olimpiese Winterspele deelgeneem. Suid-Afrika het met vyf atlete aan hierdie Olimpiese Winterspele deelgeneem, die grootste Suid-Afrikaanse span ooit; beide Matthew Smith (heg-en-steg-ski) en Nicole Burger (skeleton) het die Suid-Afrikaanse vlag tydens die opening- en sluitingseremonies ingedra. Dit was die eerste openingseremonie wat op vier plekke gehou en waartydens twee Olimpiese vlamme aangesteek is.

Die Paralimpiese Winterspele 2026 is tussen 6 en 15 Maart in Milaan en Cortina d'Ampezzo gehou.

## Toewysing 
duimnael|links|upright|Giovanni Malagò, hoof van Italië se bod-komitee
duimnael|Logo van die Italiaanse bod vir die Olimpiese Winterspele 2026
Milaan en Cortina d'Ampezzo is op 24 Junie 2019 in Lausanne deur die Internasionale Olimpiese Komitee gekies as die gasheer vir die Olimpiese Winterspele in 2026. Die enigste ander kandidaat was Stockholm, Swede.

Die gasheerstad sou oorspronklik in Oktober 2019 deur die Internasionale Olimpiese Komitee (IOK) in Milaan, Italië, aangekondig word. Die IOK het die stemming egter na 'n ander plek – en datum – verskuif, nadat Italië 'n bod vir die Olimpiese Winterspele 2026 ingedien het wat die stad Milaan insluit. Die stemming is op 24 Junie 2019 in die hoofkantoor van die IOK in Lausanne, Switserland, gehou. Die eerste aansoekfase vir die Spele het in September 2017 begin.

Die stemming het as volg verloop:

## Sportplekke 
duimnael|Die openingseremonie het in die San Siro van Milaan plaasgevind
duimnael|Stadio Olimpico Del Ghiaccio
duimnael|Forum di Milano
duimnael|Die sluitingseremonie is op die Verona Arena gehou

### Milaan-gebied 
### Cortina d'Ampezzo-gebied 
### Valtellina-gebied 
### Val di Fiemme-gebied 
### Verona 
## Sporte 
Agt Olimpiese sporte in 16 dissiplines is tydens die Spele beoefen. Tydens die Spele is 116 medaljes oorhandig.

## Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die aantal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die aantal atlete per land in hakies aangedui:

### Suid-Afrikaanse deelname 
Suid-Afrika het aan hierdie Winterspele met vyf atlete deelgeneem, die grootste Suid-Afrikaanse span ooit, maar kon geen medaljes verower nie.

## Aantal medaljes 
duimnael|400px|Kaart van medaljes volgens lande:
Hier is die top tien lande wat medaljes by die Spele verower het:

## Sien ook 
* Olimpiese Winterspele 1944 in Cortina d'Ampezzo beplan, maar weens die Tweede Wêreldoorlog gestaak
* Olimpiese Winterspele 1956 in Cortina d'Ampezzo
* Olimpiese Somerspele 1960 in Rome
* Olimpiese Winterspele 2006 in Turyn

## Verwysings 
## Eksterne skakels 
*  Milan-Cortina 2026 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.